שיחה:גלעד רותם

message: רותם, שהוא אלוף ישראל באיש ברזל לשנת 2010 וחצי איש ברזל לשנת 2011, טוען שהיה אלוף ישראל בחצי איש ברזל גם לשנת 2009 וגם לשנת 2010 וזה לא כתוב בתוצאות. לפי הרשומות, האלוף לשנת 2009 בחצי איש ברזל הינו גונן הרפז שסיים ראשון בין הישראלים ושלישי כללי. להלן התוצאות הרשמיות של חצי איש ברזל 2009 והאלוף לשנת 2010 בחצי איש ברזל הינו סתו בסן שסיים ראשון כללי. להלן התוצאות הרשמיות של חצי איש ברזל 2010.
סיכום של האלופים ניתן לקרוא בהיסטוריה.
replies: text: לאחר בירור עם איגוד הטריאתלון בישראל, אין אליפות ישראל באיש ברזל. אליפות ישראל בחצי איש ברזל היא התחרות הנערכת על ידי איגוד הטריאתלון הישראלי והיא התחרות שנערכה בכנרת וכיום נערכת בחיפה (2012, ו-2013) וזה אומר שרותם שזכה בתחרות בכנרת בשנים 2009 ו-2010 הוא אלוף ישראל בחצי איש ברזל לשנים אלו. BAswim - שיחה 13:41, 3 בדצמבר 2014 (IST)
thread_title: מתוך האתר של נגב ישראמן [http://www.israman.co.il/?page_id=18 תוצאות ישראמן]

message: שלום משתמש:Batel levi, אני מודה לך על תרומתך לוויקיפדיה, יחד עם זאת, הערך שכתבת על גלעד רותם, אינו עומד בסטנדרטים המצופים מערך בוויקיפדיה. אי לכך, העברתי אותו לדף המשתמש שלך, את יכולה להעזר במדריכים השונים לכתיבה נכונה ולבחון ערכים מקבילים על ספורטאים ישראלים כדי להבין איך יש לשפר את הערך. בכבוד רב, גארפילד - שיחה 10:58, 5 בדצמבר 2014 (IST)
replies: text: כתבתי לך גם בדף שלך. "למה העברת אותו ממרחב הערכים? אני ומשתמש:BAswim עזרנו בשיפורו ולא רואה שום סיבה להסיר אותו ממרחב הערכים. יש לך השגות שונות, נמק בדף השיחה או שים תבנית עריכה. אבקשך לשחזרו למרחב הערכים." בורה בורה - שיחה 11:18, 5 בדצמבר 2014 (IST)
replies: text: :אני מסכים עם בורה בורה. הערך סביר לחלוטין. הרקע להעברה, למי שלא יודע, הוא התנהגותו גסת הרוח של מושא הערך (ברשימת התפוצה של העמותה) כלפי אלה שכתבו אותו ואיומיו במלחמת הכפשות. לשון האיומים הזאת בלתי נסבלת לחלוטין, והוא לא יקבל פרס על התבטאויותיו האלימות. מי שרוצה למחוק את הערך מוזמן לפעול כדת וכדין על פי מדיניות המחיקה. אני סבור לצורך העניין שהשגי מושא הערך מזכאים אותו בחשיבות אנציקלופדית. אם יש אי-דיוקים יש לתקנם. את דרישתו של מושא הערך להכתיב את תוכנו מובן שאין לקבל. תחי מדינת ישראל! • (שיחה) • אהמ • המורשת העולמית. פשוט עולמית! 11:43, 5 בדצמבר 2014 (IST)
replies: text: ::אני חוזר על הדברים שעניתי בדף השיחה שלי פה, להערכתי הערך לא כתוב טוב כלל וכלל, וכפי שאנחנו עושים עם כל ערך שמעלה עורך חדש - העברתי לדף הטיוטה שלו, כדי שהעורך הראשי ישפר אותו. אין סיבה לוותר ולהיכנע לבינוניות (הרי ידוע ששום גמדים לא יבואו), במיוחד כאשר מדובר בסטודנטים אשר כותבים מטלה אקדמית, וניתן לבקש מהם להשקיע יותר בערך. כרגע הערך כמעט חסר מקורות והערות שוליים לגיבוי הזכיות של גלעד בטורנירים שונים, המשלב הלשוני שלו נמוך בעיני, והישגיו של הספורטאי עצמו אינם ברורים או נראים חשובים, לפי איך שהערך כתוב. יש צורך בחשיבה מחודשת במבנה ובכתיבה שלו. גארפילד - שיחה 12:10, 5 בדצמבר 2014 (IST)
replies: text: :::גארפילד, הושקעה עבודה רבה בשיפור הערך. מסתבר שהגמדים הויקיפדים באו וערכו. אינך יכול למחוק ערך על דעתך עצמך. אבנר - שיחה 15:29, 5 בדצמבר 2014 (IST)
thread_title: הערך הועבר לדף טיוטה

message: למה העברת אותו ממרחב הערכים? אני ומשתמש:BAswim עזרנו בשיפורו ולא רואה שום סיבה להסיר אותו ממרחב הערכים. יש לך השגות שונות, נמק בדף השיחה או שים תבנית עריכה. אבקשך לשחזרו למרחב הערכים. בורה בורה - שיחה 11:16, 5 בדצמבר 2014 (IST)
replies: text: ידידי היקר, שגית קשות. אין להיכנע ללשון האיומים המחוצפת של מושא הערך. מסור נא לגלעד רותם כהאי לישנא: האק מיר נישט אין צ'ייניק, אונט די קנסט רדן מיט דר למפה. זו התגובה הראויה להתנהגות כזאת ולא כניעה לאיומיו המבישים. תחי מדינת ישראל! • (שיחה) • אהמ • המורשת העולמית. פשוט עולמית! 11:44, 5 בדצמבר 2014 (IST)
replies: text: :הי בורה וברוקולי, להערכתי הערך לא כתוב טוב כלל וכלל, וכפי שאנחנו עושים עם כל ערך שמעלה עורך חדש - העברתי לדף הטיוטה שלו, כדי שישפר אותו. אין סיבה לוותר ולהיכנע לבינוניות, במיוחד כאשר מדובר בסטודנטים אשר כותבים מטלה אקדמית, וניתן לבקש מהם להשקיע יותר בערך עצמו. הוא חסר מקורות, המשלב הלשוני נמוך, והישגיו של הספורטאי הנ"ל אינם ברורים או נראים חשובים לפי איך שהערך כתוב.לגבי האשמתו של ברוקולי על כניעה לאיומים - אין פה שום דבר מסוג זה, אנא שמור את השגותיך לעצמך. אם הערך יעמוד בקריטריונים, ניתן יהיה להעבירו למרחב הערכים. אני רואה בחומרה את התנהגותך הפזיזה בנושא, שום דבר לא יקרה אם תחכה עד שתקבל את תגובתי ולא תרוץ מיד לשנות את העניין. בכוונתי לבטל את העריכה האחרונה שלך, והמצב ישאר כמות שהוא עד לתום הדיון כאן, ולא במלחמת עריכה. גארפילד - שיחה 11:56, 5 בדצמבר 2014 (IST)
replies: text: ::קראתי הן את ההתכתבות ברשימת התפוצה והן את הערך. אני מתנגד בתוקף להחזרה לארגז חול. כלל לא אכפת לי מה מר רותם חושב על הערך. באפשרותו להשתתף בעריכתו כמו כל אחד אחר. אני מבקש שהערך יוחזר לאלתר למרחב הערכים. לא תהיה שום כניעה למר רותם הזה. באפשרותו לפעול באפיקים המקובלים. גילגמש • שיחה 13:05, 5 בדצמבר 2014 (IST)
replies: text: :::הערך אכן אינו טוב. המשלב הלשוני נמוך ובעיקר חסרים מקורות. גם במקרים אחרים של כתיבה במסגרת "עבודות ויקידמיות" הוא היה מועבר למרחב המשתמש עד לשיפורו. כך נהגנו במקרים אחרים, ואין סיבה שלא לנהוג כך כדי "להעניש" את מושא הערך.  אנו יודעים שאצלנו הכוח. דווקא מכיוון שאנו שולטים במידה רבה על הידע, עלינו לפעול בצורה הגיונית, ולא כדי להבהיר עמדה.  טוב עשה נימרוד. כאשר יש ספק באמיתות הערך (ובמקרה זה הובע ספק) יש למצוא מקורות לדברים הכתובים בו. העורכים המגיבים כאן מוזמנים לסייע בשיפור הערך כשהוא בארגז חול כולל כולל במשלב השפתי, ובעיקר במציאת מקורות וסימוכין לדברים הכתובים בו, והתאמתו לסטנדרטים המצופים, כפי שהיינו נוהגים במקרים אחרים. בברכה, דני. Danny-w • שיחה    13:15, 5 בדצמבר 2014 (IST)
replies: text: :::: לכל נתון בערך יש מקור בקישורים החיצוניים. ערך כזה היה נשאר במרחב הערכים בכל סיטואציה אחרת. בהשוואה לערכים אחרים מבחינת אורך ותוכן הוא בחצי, אולי אפילו בשליש העליון. אין סיבה להפלות סטודנטים על פני כל קבוצה אחרת. בורה בורה - שיחה 13:25, 5 בדצמבר 2014 (IST)
replies: text: :::::דף שיחה אישי הוא מקום שגוי לקיים דיון. יש להחזיר את הערך לאלתר למרחב הראשי ואפשר לקיים דיון בדף שיחתו ולא בדף שיחה אישי. בלאו הכי את כל הדיון יש להעתיק לשם. גילגמש • שיחה 14:15, 5 בדצמבר 2014 (IST)
replies: text: ::::::אני מופתע מהמהלך החד צדדי שעובר על כל תקנה של ויקיפדיה. אבנר - שיחה 15:23, 5 בדצמבר 2014 (IST)
 בורה בורה - שיחה 19:10, 5 בדצמבר 2014 (IST)

text: הערך לא טוב ואני אפרט:

text: #חסרה , אשר מסכמת באופן ברור וכרונולוגי את זכיותיו והשתתפותו בטורנירים שונים, כמקובל בערכים על ספורטאים.

text: # המשפט השני בפסקת ה"ביוגרפיה" מציין "הוא החל את דרכו בענף השחייה והשתתף לראשונה בתחרות טריאתלון בגיל 17." לא ברור מה הקשר בין השניים. מה זה אומר שהוא החל את דרכו בענף השחייה? האם הוא התחרה באופן מקצועי בקטגורית הגיל שלו בתחרויות שחייה בארץ? האם היה שייך לאגודת ספורט כזו או אחרת? באיזו תחרות טריאטלון הוא השתתף? - בקיצור משפט שמעלה יותר סימני שאלה מסימני קריאה.

text: #בפסקה "קריירה" אנו שוב נתקלים באותה טענה תמוהה "רותם התחיל את דרכו בענף השחייה בהדרכתו של עמית נתני. במשך שנים נמנה עם השחיינים המובילים בקבוצות גיל השונות. בגיל 17 לראשונה השתתף בתחרות טריאתלון. הוא החל לשהתתף בתחרויות איש הברזל בגיל 28." - דרך אגב, מה קרה בדיוק ב-11 שנים שבהן הוא לא היה פעיל? הוא המשיך להתאמן? יש הסבר לסיבות בגינן הוא לא השתתף בתחרויות?

text: #"קריירה" - המשפט "כיום, הוא מתאמן בהדרכתו של ד"ר רפי וישניצר. הוא מתאמן כ-12 שעות בשבוע." אינו אנציקלופדי שכן אין לו התייחסות לציר זמן מקובל. יש לכתוב אותו או בלשון עבר או בלשון הווה מתמשך עם התייחסות לשנה הקלנדרית. כלומר "מ-2014 התאמן גלעד בהדרכתו של..." או "החל מ-2014 הוא מתאמן בהדרכתו של...". כמו כן, איני משוכנע שהתוספת בדבר מס' שעות האימונים השבועיות שלו קריטית או נחוצה. במה הנתון הזה שונה מכל ספורטאי אחר?

text: #"קריירה" - החל מהמשפט "באליפות ישראל בחצי איש ברזל שנערכה בכנרת בשנת 2008 סיים רותם במקום רביעי כללי בתוצאה של 4:38 שעות.", הערך כתוב בצורה לא טובה. נהוג אצלנו לחלק את הישגי ספורטאים לפי תת פרקים לפי שנים. 2008, 2009, 2010 וכיוב'. במידה ואין מספיק בשר בכל שנה בנפרד, ניתן להרכיב פרק דוגמת 2010-2008, וכן הלאה.

text: #"קריירה" - כתוב "באליפות העולם שנערכה בהוואי הוא סיים במקום 41 כללי ושני בקבוצת הגיל שלו (29-25) בתוצאה של 9:09:14 שעות." - אליפות עולם במה??? לא ברור בכלל מהפרק ומהטקסט שבערך עצמו, על איזו תחרות מדובר. בהמשך יש התייחסות לתחרות אירופית "באליפות אירופה שנערכה בפרנקפורט גרמניה אותה שנה הוא סיים במקום 13 כללי ובמקום ראשון בקטגורית הגיל של" - גם פה, לא ברור על איזה סוג של תחרות מדובר. במשפט האחד לפני האחרון של הפסקה יש עוד משפט בסגנון זה: "תחרות Challenge Roth שנערכה בגרמניה אותה שנה הוא סיים במקום שביעי בתוצאה של 8.20 שעות, המהווה את התוצאה הטובה ביותר של ספורטאי ישראלי במרחק איש ברזל (נכון ל-2014)." - לא מספיק ברור על איזו תחרות מדובר וכיצד תחרות בעלת שם "צ'לנג' רות'", יכולה לשמש אסמכתה להישג במקצה בעל שם שונה לחלוטין "איש ברזל".

text: #"קריירה" - בתחתית הערך ישנו משפט על היותו המלווה של מתאמן בתחרות פאראטריאתלון שזכה במקום הראשון. האם הדבר הזה מקובל? האם מעמדם של המלווים זוכה ליחס כמו מעמדם של האתלטים הנכים? בכל אופן דרוש כאן לפחות שניים שלושה משפטים שמבארים את המעמד של התחרות, אופי הקשר בין המלווה לאתלט הנכה, כדי למקם בקונטקסט ברור את ההישג הזה.

text: #אין רשימה מסודרת של הישגיו - דבר שהוא מקובל לגבי ספורטאים.

text: #אין כמעט שום התייחסות לנושא הערות שוליים. יש המון טענות לגבי עשייתו ופועלו, גם יש קישורים חיצוניים שמגבים חלק מהנתונים - מדוע הם אינם משובצים כהערות שוליים, אשר מגבות את המידע שבטקסט?? זה מאד לא מקובל.

text: #חסר באופן כללי רקע על אופי התחרויות השונות בהן גלעד רותם מתחרה והסבר לקורא הממוצע על מהות התחרות, מי מארגן אותה, מה המשמעות של ניצחון בהן וכיוב'. התחלנו מאזכור עמום של שחייה וטריאתלון, המשכנו לחצי איש ברזל, איירון-מן באוסטריה, ישראמן, דואטלון, Challenge Roth ולבסוף פאראטריאתלון. לא ברור מה הקשר בין התחרויות השונות, מה ההישגים הנדרשים מהספורטאים שמשתתפים בתחרויות הללו (האם עליהם להיות ספורטאים מתנדבים או ספורטאים מקצועיים? יש חשיבות ללאום המשתתפים? כיצד עובדת שיטת הניקוד? האם יש חשיבות לקבוצת הגיל בקביעת זהות הזוכים? מי מארגן את התחרויות? וכיוב'.)

text: אני מבין שיש התנגדות רבה מהעברתו לדף הטיוטה של הסטודנטית שהעלתה את הערך, ואין לי בעיה עם זה. אני מקווה שכל המתנגדים, שפעלו במהירות רבה מבלי לחכות לתגובתי בכלל, ייאותו לפעול באותה נמרצות לתקן את הבעיות הרבות שיש בערך הזה. גארפילד - שיחה 08:24, 7 בדצמבר 2014 (IST)
thread_title: [[משתמש:Batel levi/גלעד רותם]]

message: איזה יופי, בזמן שלא הייתי כאן (סופ"ש ארוך), הויקיפדים הצליחו להרוס את הערך. דוגמא קטנה: הטענה שלא היו הערות שוליים אינה נכונה היו שלוש הערות שוליים. מרוב תיקונים הערך במצבו הנוכחי אינו נכון וישנם אי דיוקים רבים. לדוגמא, ישראמן אינה אליפות ישראל ולכן מי שמנצח בה אינו אלוף ישראל באיש ברזל, כי בישראל אין אליפות ישראל לאיש ברזל. אליפות ישראל כלשהיא יכולה להערך אר ורק על ידי האיגוד הרלוונטי ובמקרה הנדון, איגוד הטריאתלון אינו מארגן את ישראמן ואינו מארגן איש ברזל רק חצי איש ברזל ולכן הוא אלוף ישראל בחצי איש ברזל שנערכה בכנרת בשנים 2009 ו-2010 בלבד. כרגע הערך ממש לא טוב, במקום לשפרו הוא ניזוק, תודה רבה. BAswim - שיחה 15:48, 8 בדצמבר 2014 (IST)
replies: text: אז מה אתה מציע? גילגמש • שיחה 16:09, 8 בדצמבר 2014 (IST)
replies: text: :BASwim אתה צודק לדעתי, אבל הערך גם במצבו הקודם לא היה מספיק ברור. אשמח אם תוכל לסייע לשפרו, מכיוון שנראה שאין תקשורת מכיוון הכותב העיקרי. גארפילד - שיחה 16:16, 8 בדצמבר 2014 (IST)
replies: text: ::השוויתי בין הגרסה שלי לגרסה של BAswim ותיקנתי לפי הערותיו. יתר המידע שהשמטתי הוא או לא מדויק (מאמניו ושעות האימון שלו) או מפורט מדיי (מעבר הדירות ונישואיו) או שולי (זכייתו כמלווה בקטגורית עיוורים). אבנר - שיחה 16:32, 8 בדצמבר 2014 (IST)
replies: text: :::אבנר סידרת יפה, אבל עדיין הערך לא טוב ומבולגן. הפתיח, צריך לכלול תמצית של הישגיו המעניקים לו את החשיבות לערך וכרגע זה לא קיים. פרק הקריירה צריך להיות חלק מהביוגרפיה של האיש ולא פרק נפרד והוא אינו מסודר. פרק זה, צריך להיות לפי סדר כרונולוגי, או לחילופין לפי סוג תחרויות ובכל מקרה צריך כותרות משנה. BAswim - שיחה 17:44, 8 בדצמבר 2014 (IST)
replies: text: ::::תיקנתי. אבנר - שיחה 18:09, 8 בדצמבר 2014 (IST)
thread_title:  הרסתם את הערך 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.shvoong.co.il/sections/%D7%A1%D7%A4%D7%95%D7%A8%D7%98%D7%90%D7%99-%D7%94%D7%A9%D7%91%D7%95%D7%A2/%D7%A1%D7%A4%D7%95%D7%A8%D7%98%D7%90%D7%99-%D7%94%D7%A9%D7%91%D7%95%D7%A2-%D7%92%D7%9C%D7%A2%D7%93-%D7%A8%D7%95%D7%AA%D7%9D/ נמצא כקישור שבור. מומלץ להוסיף https://web.archive.org/web/20141027104804/http://www.shvoong.co.il/sections/%D7%A1%D7%A4%D7%95%D7%A8%D7%98%D7%90%D7%99-%D7%94%D7%A9%D7%91%D7%95%D7%A2/%D7%A1%D7%A4%D7%95%D7%A8%D7%98%D7%90%D7%99-%D7%94%D7%A9%D7%91%D7%95%D7%A2-%D7%92%D7%9C%D7%A2%D7%93-%D7%A8%D7%95%D7%AA%D7%9D/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 15:42, 10 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022)